ආදරය වැනි අපරිමිත සාධකයක් තුළ එය මදක් ප්‍රබල ලෙස දැනෙන දෙයක් බව මා පමණක් නොව, සමස්ත ලෝක වාසී සියළු ගැහැණුන් එයට සාක්ෂි දරන පරම සත්‍යකි.ගැහැණු සිත් වල මවා වැඩ හිඳුවා හිදින ,පරමාදර්ශී , රෝමාන්තික පුරුෂයන් හැරුණු කොට, මෙලොව සියළු පුරුෂයන්ට ආදරය ජීවිතයෙන් කොටසක් පමණි.එහෙත් පිරිමියාට වඩා ගැහැණිය ආදරයට ලෝබය.කෑදරය.මුළු ලෝකයටම ඇය සිය කරුණාව මුදා හරින්නට, සෙනෙහස බෙදා දෙන්නට, ජීවිතය බෙදා ගන්නට පරාර්ථකාමී වුවද, ඇය ආදරය ලබන්නට ආත්මාර්ථකාමී ය.ඒ පිරිමින්ට මෙන් ආදරය ඔවුන්ගේ ජීවිතයේ එක කොටසක් පමණක් නොවෙන නිසාය.